Ըստ կառավարության՝ ԴԱՀԿ մասին օրենքում առկա են կատարողական վարույթի հարուցման և իրականացման ժամկետների հետ կապված անորոշ կարգավորումներ: Առկա են նաև բազմաթիվ ոչ հստակ ձևակերպումներ, ինչպես նաև անհարկի հայեցողական լիազորություններ, որոնք ակնհայտորեն դժվարացնում են դատական ակտերի հարկադիր կատարման գործընթացը: Օրինակ, դատարանը կիրառում է հայցի ապահովման միջոց` գույքի կամ դրամական միջոցի վրա արգելանք, և հարկադիր կատարողը կարող է որոշել` արդյոք արգելանքը դնում է միայն գույքի վրա, թե արգելանքը դրվում է և´ գույքի, և´ դրամական հաշիվների վրա: Կամ՝ կատարողական վարույթի համար սահմանված է երկամսյա ժամկետ, հարկադիր կատարողը, 10 օր հետո, տեսնելով, որ պարտապանը կամավոր չի կատարում պարտականությունը, կարող է որոշում կայացնել գույքը հարկադիր աճուրդի հանելու վերաբերյալ, սակայն ինչ-ինչ պատճառներով ձգձգում է գույքի աճուրդը` մինչև սահմանված ժամկետի ավարտը: